הוועדה המיוחדת לדיון בהצעת חוק התפזרות הכנסת העשרים ושתיים, כנסת 22, פרוטוקול מספר 2, 2019-12-11 22:50

אברהם (אבי) ניסנקורן: אנחנו פותחים את הישיבה של הכנה לקריאה שנייה ושלישית.

אברהם (אבי) ניסנקורן: לפני שאנחנו מתחילים את הישיבה, על מנת שנוכל לשחרר גם את שאול מרידור שהגיע לכאן במיוחד.

אברהם (אבי) ניסנקורן: דיברתי היום עם שאול מרידור בנושא סל הבריאות וביקשתי שמדינת ישראל תעשה את כל הפעילות כדי שסל הבריאות יעמוד על 500 מיליון שקל גם בשנה הבאה, באופן שייתן את הפתרון המינימלי לוועדת סל הבריאות.

אברהם (אבי) ניסנקורן: אני מבין שגם מנכ"ל משרד הבריאות הנחה את ועדת סל התרופות לעבוד על בסיס הנחה תקציבית של 500 מיליון שקל.

אברהם (אבי) ניסנקורן: מה ששאול מרידור אמר זה שהכוונה של משרד האוצר לעשות את כל המאמצים שבאמת עד סוף השנה, עד סוף דצמבר יימצא פתרון בינו ובין משרד הבריאות, שבאמת סל הבריאות יעמוד על 500 מיליון שקל.

אברהם (אבי) ניסנקורן: זו הכוונה, והם יעשו את כל המאמץ לעשות את זה.

אברהם (אבי) ניסנקורן: זה מצריך דיון והסכמה משותפת בין משרד הבריאות למשרד האוצר, אבל זאת גם הציפייה של כל חברי הכנסת שיושבים פה, ושל הוועדה המסדרת כולה.

אברהם (אבי) ניסנקורן: אנחנו נעשה עוד ישיבת עדכון והיערכות עוד 10 ימים כדי לראות באמת שהדברים מתממשים והולכים לכיוון הזה, ושהדברים קורים.

אחמד טיבי: ביום ראשון יש ישיבה של הוועדה?

אברהם (אבי) ניסנקורן: יש, אבל בנושאים אחרים.

אברהם (אבי) ניסנקורן: אז זו בעצם האמירה – אפשר להגיד רק שמה שאמרתי זה גם על דעתך.

שאול מרידור: לא נאמרו דברים לא נכונים.

שאול מרידור: אנחנו נעשה מאמץ, אני מקווה שנמצא פתרון.

שאול מרידור: זה תלוי גם במשרד הבריאות.

שאול מרידור: אמרתי לכם גם כמה פעמים, לחלק מהנוכחים פה – אנחנו בפני שנה תקציבית מאוד מורכבת, בטח לאור היום הזה.

שאול מרידור: הרבה מאוד חודשים עם תקציב המשכי יצריכו הרבה מאוד קיצוצים והרבה פחות כסף להרבה דברים.

שאול מרידור: במסגרת זו בסדרי עדיפות אנחנו רוצים להעמיד את סל התרופות שיגיע ל-500 מיליון שקל.

שאול מרידור: אני מקווה שנצליח.

שאול מרידור: אנחנו נשב עם משרד הבריאות ונודיע לכם.

אברהם (אבי) ניסנקורן: טוב, אנחנו נעשה מעקב בימים הקרובים בנושא הזה, אנחנו לא נרפה.

אברהם (אבי) ניסנקורן: גם אם צריכים לעשות עוד צעדים.

תמר זנדברג: הבאת אותו כדי להגיד שנעשה מאמץ.

תמר זנדברג: לא הבנתי.

תמר זנדברג: שעת לילה מאוחרת.

אברהם (אבי) ניסנקורן: הבאתי אותו להגיד שהמחויבות של משרד האוצר היא ללכת על כיוון של 500 מיליון שקל.

תמר זנדברג: בסדר, נו.

תמר זנדברג: את זה הוא היה יכול להגיד גם מהבית.

אברהם (אבי) ניסנקורן: תודה, שאול.

גור בליי: אז הצעת חוק התפזרות הכנסת העשרים ושתיים והקדמת הבחירות, התש"ף

גור בליי: –2019, אני אקרא שוב ואסביר, עשינו שינוי קטן:

גור בליי: ב-3 אנחנו מציעים לוועדה לעשות איזה שהוא שינוי קל: כיוון שהחוק עומד להתקבל אחרי חצות, עושה רושם.

גור בליי: אז בעצם הכניסה בתוקף תהיה ביום הקבלה, שזה לא ילך אחורה, שזה לא יהיה רטרואקטיבי.

גור בליי: יום הקבלה, בהנחה שהוא יהיה מחר, 12 בדצמבר, אחרי 12 בלילה, אז התחילה תהיה ביום הקבלה בכנסת.

גור בליי: שימו לב שלפי חוק הפרשנות אם אומרים יום בחקיקה זה בעצם הולך לחצות ודקה באותו יום, כך שהבעיה שדובר עליה מול הודעה של הנשיא ליו"ר הכנסת, מה שמפעיל את ה-90 יום, בהנחה שזה יעבור בשעות הקרובות והנשיא ב-12 ודקה לא יודיע כזה דבר, אלא בשעות הבוקר, אז בכל מקרה לא תהיה בעיה בדבר הזה, וחוק הפיזור יגבר.

גור בליי: כמובן שאם הדבר הזה יתעכב והנשיא יודיע אז נלך לפי סעיף 11 והבחירות יהיו תוך 90 ימים.

גור בליי: זה לגבי חוק ההתפזרות.

גור בליי: חוק הבחירות לכנסת העשרים ושלוש (הוראות מיוחדות), התש"ף

גור בליי: –2019, אני פה אגיד – עשינו כמה שינויים קטנים.

גור בליי: כשעברנו על החוק הזה מצאנו כמה תיקונים שגם המהירות שבה נעשו הדברים, דברים שעלו בוועדה, אז עשינו כמה שינויים קלים.

גור בליי: אני אסביר אותם ואחרי זה אני אקרא את הנוסח.

גור בליי: מבחינת התיקונים, קודם כל גם בחוק ההוראות המיוחדות – חוק הבחירות לכנסת העשרים ושלוש (הוראות מיוחדות), התש"ף

גור בליי: -2019 עשינו את אותה הוראת תחילה בסוף: ובגלל הדבר הזה שהזזנו את זה ביום, אז גם המועדים – בסעיף 5, כשהיה כתוב "82 ימים", הפך ל- "81 ימים", פשוט בהתאמה הזזנו את זה, וגם בנקודה שדיברנו על הוראות שעה, שיו"ר ועדת הבחירות המרכזית מוציא, סעיף 12(ב), במקום זה – "22 ימים שתחילתם ביום ה-82", זה: "21 ימים שתחילתם ביום ה-81".

גור בליי: אלה דברים טכניים שנובעים מההזזה של היום.

גור בליי: והשינוי הקצת יותר משמעותי שעשינו נובע מהתיקון שהוועדה החליטה עליו בדיון הקודם, בהכנה לקריאה ראשונה, להעלות את תקרת ההוצאות.

גור בליי: אז בהקשר הזה פשוט עשינו איזשהו תיקון כי היה יכול להיווצר איזשהו באג ברגע שהיה יישור קו שכל המפלגות עד 10 מנדטים מעלים להם ב-250%, היתה יכולה להיווצר פגיעה למפלגות הקטנות, כי תיאורטית יכולה להיבחר גם מפלגה של 3 מנדטים, על הקשקש, אבל יכולה להיבחר.

גור בליי: אם היא מקבלת רק 250% אז היא היתה מקבלת רק 7.5, כשבחוק הרגיל היא קיבלה 10.

גור בליי: אז בהתאמה לדבר הזה בשביל שלא תהיה פגיעה במפלגות הכי הכי קטנות אז מה שכתבנו זה בסעיף 14(א)(4): זאת אומרת, אם ה-2.5 מוביל אותה למתחת ל-10 היא תקבל רצפה של 10.

גור בליי: זה הרעיון.

גור בליי: ו-(ג) – זה גם תיקון של התאמה קטנה שעשינו למפלגות חדשות, מה שקוראים בחוק "רשימת מועמדים", זאת אומרת, מפלגה שלא מיוצגת בכנסת היום.

גור בליי: אז גם פה עשינו התאמה שבעצם מבהירה שלא תהיה סתירה בתוך החוק, ש "רשימת מועמדים לא תוציא הוצאות בחירות בסכום העולה על הסכום לפי פסקאות (2) או (3), בהתאם למספר המנדטים שבו זכתה".

גור בליי: זאת אומרת, איפה שהיא נופלת, כמו המפלגות הקיימות, ככה תהיה התקרה שלה.

גור בליי: שכל הדבר הזה יתכתב אחד עם השני.

גור בליי: אלה השינויים שנעשו.

גור בליי: אותם רציתי להבליט.

גור בליי: אנחנו בקריאה שנייה ושלישית, בכל זאת מקריאים את החוק.

גור בליי: אני אקרא אותו.

גור בליי: הסברתי אותו בפרוטרוט בדיון הקודם לפני כמה שעות, אז לא אוסיף ואסביר.

גור בליי: אני חושב שהיו שאלות, היה דיון והדברים הוסברו.

גור בליי: אם משהו לא ברור עדיין אז אני כמובן אשמח להשיב הסברים משפטיים.

גור בליי: אני אקרא אותו ואז אני מניח שנעבור לדיון בהסתייגויות שיש פה.

עודד פורר: אפשר להגיש גם הסתייגות בעל פה, אני מבין.

גור בליי: שימו לב ש (ד) זה סעיף שעוסק בעובדי הכנסת - הקראתי בדיון הקודם אותו, אבל הוא לא היה בפניכם.

גור בליי: עכשיו הוא בפניכם.

גור בליי: כתוב:

אברהם (אבי) ניסנקורן: בוא נעבור להסתייגויות.

גור בליי: אנחנו קיבלנו עד עכשיו כמה הסתייגויות.

גור בליי: ינמקו אותן חברי הכנסת.

גור בליי: זה מונח בפניכם, זה בעמוד 10 ו-11.

גור בליי: שתי ההסתייגויות הראשונות הן של ישראל ביתנו.

עודד פורר: קודם כל אני אתחיל עם ההסתייגויות הכתובות שהעברתי גם לוועדה.

עודד פורר: הסתייגות אחת נוגעת לגבי יום החופש.

עודד פורר: כבר דיברתי על זה כמה וכמה פעמים.

עודד פורר: כל מי שהשוויון מה שנקרא טוב בלרומם אותו בלשונו, אז אני חייב לומר שצריך להסתכל גם בעיניים של מעסיקים שמעסיקים ומשלמים כמיליארד וחצי שקל עלויות על אותו יום חופש, ומכאן יש לי כמה הסתייגויות שנוגעות ליום החופש.

עודד פורר: שיא השיאים נוגע לגבי אלה שהם אינם - -

יעקב מרגי: - - -

עודד פורר: - - אזרחי ישראל, ומי שאינו אזרח ישראלי ולא זכאי ולא יכול בעצם להצביע בכלל – גם מקבל את אותו יום חופש.

עודד פורר: הפועל היוצא מזה הוא שקשיש או קשישה שיש להם מטפל זר משלמים שכר כפול ביום הבחירות.

עודד פורר: אתם יודעים, אם יום הבחירות היה נופל אחת ל-4 שנים – בסדר.

עודד פורר: בשנה זו זה יום הבחירות הרביעי שהם ישלמו שכר כפול.

עודד פורר: זאת אומרת, עוד 320 שקל על כל יום כזה, והמשמעות היא 1,280 שקלים בשנה למי שמעסיק מטפל סיעודי או בכלל עובד זר בעבודה אחרת.

עודד פורר: כנ"ל גם לגבי נכים שמעסיקים מטפלים סיעודיים וכנ"ל גם לגבי בעלי עסקים שמעסיקים עובדים שהם אינם אזרחים ישראלים ולא יכולים בכלל לבחור.

עודד פורר: יום החג הזה שהוא יום חג לדמוקרטיה, ויום חג לאזרחים שיוצאים להצביע – לא רלוונטי בכלל אליהם כי הם לא אזרחי ישראל.

עודד פורר: לכן אני אבקש להכניס את ההסתייגות האומרת שבסעיף 11, האמור בו יסומן (א) ולאחריו יבוא: (ב) בחוק הבחירות לכנסת ( נוסח משולב1), התשכ"ט-1969, בסעיף 136..." - - -

גור בליי: רגע, חבר הכנסת פורר – ההסתייגויות – שילבנו אותן פנימה.

גור בליי: זו ההסתייגות הזו שמופיע כהסתייגות מספר 2?

גור בליי: בדפים שלפניכם, בעמוד 10.

גור בליי: זו ההסתייגות שאתה מדבר עליה?

עודד פורר: לא חילקו לנו דפים עם הסתייגויות.

עודד פורר: כן, הסתייגות מספר 2.

עודד פורר: בנוסף יש לי עוד הסתייגויות שנוגעות גם הן ליום החופש.

עודד פורר: ההסתייגות הקודמת שרואים אותה – הסתייגות 1: אחרי סעיף 74(א) יבוא: אישור על הצבעה 174 (ב) מזכיר ועדת קלפי ימסור לבוחר שהצביע אישור על הצבעתו.

בסופו יבוא: בנוסף, נבקש הסתייגות – שסעיף 14(א) כל כולו, שנוגע בעצם למימון – יימחק.

גור בליי: רק הנושא של הגדלת המימון, לא הנושא של ההלוואות.

עודד פורר: כן.

עודד פורר: רק לנושא של הגדלת המימון.

עודד פורר: השאלה גם - אני יכול להגיש גם הסתייגויות לחוק פיזור הכנסת?

עודד פורר: אני עובר על זה יחד?

עודד פורר: עכשיו זה הסתייגויות בעל פה.

עודד פורר: בהצעת חוק התפזרות הכנסת העשרים ושתיים והקדמת הבחירות, בסעיף 2 – הסתייגות א- במקום 2 במרץ יבוא 10 במרץ 2020, לחילופין – 25 בפברואר 2020, לחילופין – 18 בפברואר 2020.

עודד פורר: אני מדגיש: כל ההסתייגויות הן הסתייגויות סיעתיות של ישראל ביתנו, זאת אומרת, כל הסיעה מגישה את ההסתייגויות האלה.

עודד פורר: אני אעביר לכם דפי חתימות מסודרים.

עודד פורר: עכשיו אני אתחיל לעבור לגבי כל סעיף.

עודד פורר: הצעת חוק הבחירות לכנסת העשרים ושלוש.

עודד פורר: לגבי שם החוק, הסתייגות לשם החוק: במקום "הצעת חוק הבחירות לכנסת העשרים ושלוש – הוראות מיוחדות, יבוא:

עודד פורר: הצעת חוק הבחירות לכנסת העשרים ושלוש ועושק ציבור העסקים, העצמאיים ובעלי העסקים הקטנים.

גור בליי: יש לך עותק מודפס מזה, מודפס, שנוכל לקבל?

עודד פורר: לא, זה לא בכתב, זה הסתייגויות בעל פה.

עודד פורר: בסעיף 5 – סעיף קטן (1) - - -

גור בליי: רגע, תוכל לחזור על ההסתייגות לשם עוד פעם?

עודד פורר: בהצעת חוק הבחירות לכנסת העשרים ושלוש (הוראות מיוחדות) - במקום זה יהיה: "הצעת חוק הבחירות לכנסת העשרים ושלוש ועושק ציבור העצמאים, המעסיקים ובעלי העסקים הקטנים.

עודד פורר: " זה לשם החוק.

עודד פורר: בסעיף 5 – חוק הבחירות – דרכי תעמולה.

עודד פורר: אז כתוב: "בסעיף (2) במקום "90" יבוא "82".

עודד פורר: אני אבקש שיבוא -81.

עודד פורר: לחילופין – 80.

אלעזר שטרן: 81 כבר נכנס לנוסח.

עודד פורר: אוקיי, אז שיבוא – 80.

עודד פורר: לחילופין – 79, לחילופין – 78, לחילופין – 77, לחילופין – 76.

עודד פורר: בסעיף קטן (3), בסעיף 10(ב)(א), בהגדרה "תקופת הבחירות", בפסקה (1) – במקום 90 יבוא: 82, לחילופין – 81, לחילופין – 80, לחילופין – 79, לחילופין – 78, לחילופין – 77, לחילופין – 76, לחילופין – 75.

עודד פורר: בסעיף 7 פסקה (ד) תימחק.

עודד פורר: מה שנוגע לעניין עובדי הכנסת.

עודד פורר: בסעיף 10 – התקשרות ועדת הבחירות – במקום "סכום שאינו עולה על 120 אלף שקלים" – "אינו עולה על 120 שקלים", ולפי פסקה זו, "בהתקשרות בסכום כולל העולה על 200 אלף שקלים" – במקום זה יהיה: "אינו עולה על 200 שקלים".

עודד פורר: לחילופין – 300 שקלים, לחילופין – 400 שקלים.

עודד פורר: חוק הבחירות לכנסת ייקרא כך – פה אני עובר כבר לסעיף 11(1), בסעיף 21(ז), במקום "16 יבוא 17".

עודד פורר: פה אני אבקש: "במקום 16 יבוא 18", לחילופין – 19, לחילופין – 20, לחילופין -21.

קריאות: - - -

עודד פורר: בסעיף 21(ב) – "בתקופה של 22 ימים שתחילתה 82 יום לפני יום הבחירות לכנסת.

עודד פורר: .." – פשוט, זה גם תואם להסתייגויות שהגשנו קודם – במקום 82 יבוא 81, לחילופין – 80, לחילופין – 79, לחילופין 78, לחילופין – 77, לחילופין – 76.

עודד פורר: בחוק מיסוי תשלומים בתקופת הבחירות – אני עובר לסעיף 13 – במקום תקופה של 45 ימים תירשם תקופה של 50 ימים.

עודד פורר: לחילופין – 51 יום, לחילופין – 52 יום, לחילופין – 53 יום.

עודד פורר: את סעיף 14 (א) ביקשנו לבטל.

עודד פורר: אני עובר לסעיף 14(4)(ג).

עודד פורר: סעיף קטן (1)- "ההלוואה תהיה בשיעור שלא יעלה על 80% מסכום ההלוואה שהסיעה היתה זכאית לקבל".

עודד פורר: אני מבקש לשנות את זה ל-70%, לחילופין – 71%, לחילופין – 72%, לחילופין – 73%, לחילופין – 74%, לחילופין – 75%, לחילופין – 76%, לחילופין – 77%, לחילופין – 78%, לחילופין – 79%, לחילופין – 81%, לחילופין – 82%, לחילופין – 83%, לחילופין – 84%, לחילופין – 85% - - -

קריאות: - - -

עודד פורר: לחילופין – 86%, לחילופין – 87%, לחילופין – 88%, לחילופין – 89%, לחילופין – 90%.

עודד פורר: בסעיף (2) הסיעה ביקשה את ההלוואה בתוך 10 ימים מיום תחילתו של חוק זה, אני מבקש לרשום: "בתוך 5 ימים מיום תחילתו של חוק זה", לחילופין – 6 ימים, לחילופין – 7 ימים, לחילופין – 8 ימים, לחילופין – 9 ימים.

עודד פורר: לחילופין – 11 יום, לחילופין – 12 יום, ולחילופים – 13 יום.

עודד פורר: ובזה הסתיימו ההסתייגויות.

מכלוף מיקי זוהר: אחרי משא ומתן משמעותי מול לשכת ראש הממשלה ולאור בקשת כחול לבן מראש הממשלה להגיע להצבעה הוא החליט לכבד את בקשת כחול לבן ובני גנץ מתוך רצון לייצר קמפיין נעים יותר, מכבד יותר, מחבק יותר, והוא הודיע שהוא יגיע להצבעות היום.

אברהם (אבי) ניסנקורן: אנחנו שמחים שביבי נתניהו החליט בסוף לא לברוח מאחריות.

מכלוף מיקי זוהר: להפך, הוא רוצה לרצות את כחול לבן ולהראות שהוא בא עם גישה אחרת למערכה הזאת.

אחמד טיבי: להלן הסתייגויות מטעם הרשימה המשותפת על חוק התפזרות הכנסת העשרים ושתיים והקדמת הבחירות.

אחמד טיבי: אני מבקש לראות בהסתייגויות הסתייגויות סיעתית של 13 חברי הכנסת.

אחמד טיבי: סעיף 1.

אחמד טיבי: תיקון סעיף 116, הרי הוא חוק קמיניץ – מבוטל.

גור בליי: סעיף 1 – של איזה משני החוקים?

אחמד טיבי: הפיזור.

אחמד טיבי: חוק התפזרות הכנסת העשרים ושתיים והקדמת הבחירות.

גור בליי: יש בעיה כי זה שולל את המהות של החוק זה לפזר את הכנסת לפני גמר כהונתה ולקבוע מועד - - - אתה יכול אולי לעשות את זה לחוק השני.

גור בליי: בחוק הזה זו בעיה.

אחמד טיבי: לא, אני רוצה להפריע.

אחמד טיבי: אני אקרא שוב- להלן הסתייגויות מטעם הרשימה המשותפת על חוק הבחירות לכנסת העשרים ושלוש – הוראות מיוחדות.

מכלוף מיקי זוהר: אני רוצה להודיע כי הליכוד שוקל להצביע בעד ההסתייגויות של הרשימה המשותפת.

מכלוף מיקי זוהר: החלטנו לחבק את כולם.

מכלוף מיקי זוהר: אין שלילי, אין נגטיבי.

מכלוף מיקי זוהר: אנחנו בעד, חיובי, הולכים ביחד.

מכלוף מיקי זוהר: בעד, בעד, כל הזמן בעד.

קריאות: - - -

אחמד טיבי: סעיף 1 – תיקון סעיף 116 לחוק התכנון והבנייה, הרי הוא חוק קמיניץ – מבוטל.

אחמד טיבי: לחילופין, סעיף 116 מוקפא לעשר שנים, לחילופין – לתשע שנים, לחילופין – לשמונה שנים, לחילופין – לשבע שנים, לחילופין – לשש שנים.

אחמד טיבי: לחילופין – לחמש שנים.

במרץ יבוא: בסעיף 3 – תחילת החוק תהיה ב-12 בדצמבר 2019.

במרץ יבוא: הסתייגויות על הצעת חוק הבחירות – הוראות מיוחדות.

במרץ יבוא: הסיעה המשותפת מתנגדת להצעת חוק התכנון והבנייה.

במרץ יבוא: למרות שבדברי ההסבר לתזכיר החוק נאמר במפורש שעבירות על חוק התכנון והבנייה מבוצעות על ידי כל מגזרי האוכלוסייה, וכל שכבותיה, החלטת הממשלה מספר 1559 עצמה אשר הורידה את תזכיר החוק מתייחסת אך ורק לעבירות תכנון ובנייה החברה הערבית, לרבות הדרוזית, והרושם שנוצר הוא שעבירות הבנייה מאפיינות אך ורק אותם.

במרץ יבוא: לסעיף 203א' – למחוק.

במרץ יבוא: אני רוצה לעבור להסתייגות של איציק כהן.

במרץ יבוא: יש לו הסתייגות שאומרת – בכותרת פרק ב' – במקום "ותחילה" יבוא: "ותחילה והוראת שעה", ואחרי סעיף 17 יבוא: בתקופת כהונתה של הכנסת העשרים ושתיים יקראו את חוק התכנון והבנייה- - -

קריאה: אבל אי אפשר להסתייג מהסתייגות.

קריאות: - - -

אחמד טיבי: סגן השר איציק כהן הוא אדם בעל מעמד מיוחד.

אחמד טיבי: אני אקרא את ההסתייגויות שלו ואחר כך אתייחס.

אחמד טיבי: "בתקופת כהונתה של הכנסת העשרים ושתיים יקראו את חוק התכנון והבנייה (תיקון מס' 101), התשע"ט-2014 כך שבסעיף 81ז', אחרי "ועדת הפנים והגנת הסביבה של הכנסת" יבוא: "ואם לא הוקמה הוועדה הזמנית לענייני כספים או ועדה לעניין מסוים כפי שתקבע הכנסת".

אחמד טיבי: הרשימה המשותפת מאמצת את ההסתייגות של חבר הכנסת, סגן השר יצחק כהן.

אחמד טיבי: הסתייגות נוספת.

אחמד טיבי: בסל הבריאות בטיפולי פיזיותרפיה לאנשים עם ניוון שרירים, יש הגבלה של 12 טיפולים.

אחמד טיבי: אני רוצה למחוק את ה-12 טיפולים.

אחמד טיבי: זה יהיה טיפולים ללא הגבלה עד שהרופא יחליט שהוא מסתפק בכך.

אחמד טיבי: זה תיקון של - - -

קריאות: - - -

מכלוף מיקי זוהר: אחמד, אני חושב שכדאי שתקבע במסגרת ההסתייגויות את זה שאתה הגורם המשפיע ברשימה המשותפת והמוביל.

אחמד טיבי: אתה תתייחס לחוק קמיניץ.

אחמד טיבי: ראש הממשלה נתניהו אמר בקמפיין הבחירות שהוא יבטל את תיקון 116.

אחמד טיבי: כחול לבן אמרה שהיא תומכת בהקפאה.

אחמד טיבי: מרצ תומכת.

אחמד טיבי: מפלגת העבודה תומכת.

מכלוף מיקי זוהר: יש ועדת הסכמות.

אחמד טיבי: מתי?

אחמד טיבי: אני שם את זה על השולחן.

אחמד טיבי: דרעי אמר לי שהוא יסכים.

מכלוף מיקי זוהר: אז אני ואבי נדון בזה במסגרת ועדת ההסכמות ונכריע.

אחמד טיבי: יהדות התורה בטח לא התנגדו.

אחמד טיבי: מדובר בסיעה רציונאלית.

מכלוף מיקי זוהר: היום אי אפשר.

מכלוף מיקי זוהר: היום אנחנו במסגרת הסתייגויות – לא יכולים עוד הסתייגויות.

אחמד טיבי: אתה תתנגד.

אחמד טיבי: אתם הפסדתם חצי מנדט למושבניקים.

מכלוף מיקי זוהר: אל תדאג.

מכלוף מיקי זוהר: אנחנו נטפל בזה לא בגלל שאתה ביקשת.

אחמד טיבי: כולכם מדברים ועכשיו זו הזדמנות להעביר את חוק קמיניץ.

מכלוף מיקי זוהר: אני באתי ואמרתי לך משהו אחד ואתה החלפת נושא.

מכלוף מיקי זוהר: אתה חייב לוודא שאתה ברשימה המשותפת אתה משפיע, קובע.

אחמד טיבי: בוא נהיה רציניים.

אחמד טיבי: הבטחתם לדרוזים.

אחמד טיבי: הבטיחו לנו.

אחמד טיבי: כולם אמרו, כל סיעות הבית, אפילו הבית היהודי, שהם יתקנו את סעיף 116.

מכלוף מיקי זוהר: אני אומר לך שאת ההכרעה לגבי עניין חוק קמיניץ יקבלו חברי ועדת ההסכמות, אני ואבי ניסנקורן - - -

אחמד טיבי: אבל מתי?

אחמד טיבי: מתי מחוקקים?

אחמד טיבי: מתי יש חוק, אחרי הבחירות?

מכלוף מיקי זוהר: אנחנו נעשה את זה, לעניות דעתי עוד לפני הבחירות.

אחמד טיבי: לא, אי אפשר.

אחמד טיבי: איזה בחירות?

אחמד טיבי: איך?

אחמד טיבי: מתי?

אחמד טיבי: באיזה הליך?

מכלוף מיקי זוהר: הליך פשוט.

מכלוף מיקי זוהר: יש דבר כזה שנקרא – הצעת חוק ממשלתית, ומי שמביא אותה זה הממשלה – בדרך כלל הקואליציה, ראש הממשלה, וכו', ואחרי שהוא מביא את זה יש ועדת הסכמות.

מכלוף מיקי זוהר: אם ועדת ההסכמות - - -

אחמד טיבי: כחול לבן לא הסכימו על הבטחה של ביבי – 6 חודשים, אני אסכים על הבטחה שתבטל את קמיניץ בפגרה?

מכלוף מיקי זוהר: אם וכאשר זה יגיע מהממשלה, אני סבור שגם אני וגם חברי, חבר הכנסת אבי ניסנקורן, נתמוך בזה.

אחמד טיבי: אתה יושב-ראש קואליציה יוצאת.

אחמד טיבי: אתה מוכן שהשר המקשר יבוא לכאן לוועדה ויתחייב בפני הוועדה?

אחמד טיבי: יגיד שהממשלה תניח הצעת חוק - - -

מכלוף מיקי זוהר: אני בעיקר מוכן לסיים את הסאגה המביכה הזו היום.

מכלוף מיקי זוהר: זה בעיקר מה שאני מוכן לעשות.

מכלוף מיקי זוהר: לגבי השאר – יש - - -כל הפיזור הזה של פיזור הכנסת, זה בעיקר מה שאני רוצה לסיים כרגע.

אחמד טיבי: אבל תהיה קשוב, כולכם תהיו קשובים לסבל של אנשים שחלקם בחרו בכם, אגב.

אחמד טיבי: לא בחרו בי, בחרו בכם ובכחול לבן.

אחמד טיבי: אני לא מבדיל בנושא הזה של קמיניץ.

מכלוף מיקי זוהר: העניין הזה יטופל.

אחמד טיבי: הבטחתם לעשות הכל.

אחמד טיבי: הנה, אני מאתגר את כולכם, זה ביטול חוק קמיניץ.

אחמד טיבי: אתם לא רוצים – הקפאה לחמש שנים.

מכלוף מיקי זוהר: הוא יטופל על ידי הממשלה כפי שצריך.

אחמד טיבי: הקפאה.

אחמד טיבי: מה הבעיה להעביר את זה עכשיו?

אחמד טיבי: אני לא מבין.

אחמד טיבי: כבר היו דברים מעולם.

אחמד טיבי: פיצוי לעסקים קטנים של סתיו שפיר – אנחנו מאמצים את ההסתייגות, סיעתית – 13 חברי כנסת.

סתיו שפיר: תודה רבה.

עודד פורר: אנחנו גם מבקשים להצטרף להסתייגות הזו כהסתייגות סיעתית.

סתיו שפיר: תודה רבה רבה.

קריאות: - - -

אחמד טיבי: לגבי סעיף 14 מימון בחירות.

אחמד טיבי: סעיף 14(1) – בסעיף 2, (א)(1) – במקום "יחידת מימון אחת" יבוא – 1.31 יחידות מימון.

אחמד טיבי: הסתייגות – 1.32.

אחמד טיבי: לחילופין – 1.33, לחילופין – 1.34.

אחמד טיבי: עד 55.

אחמד טיבי: סעיף 2(א)(1) המימון של הוצאות הבחירות של סיעה חדשה יהיה לפי 1.31 יחידות מימון לכל מנדט שבו זכתה בבחירות לכנסת בתוספת סכום השווה ל- 1.81 יחידות מימון.

אחמד טיבי: במקום 1.81 יהיה 1.82, 1.83, 1.84, 1.85 – לחילופין, כולם.

אחמד טיבי: סעיף 3 וסעיף 4 – בסעיף קטן (א)(1), במקום 70% מיחידת מימון 1 יבוא – 70% מ -1.31 יחידות מימון.

אחמד טיבי: במקום 70% יבוא – 71%, 72%, 73%, 75%.

אחמד טיבי: תודה רבה, סיימתי.

אברהם (אבי) ניסנקורן: תודה רבה.

אברהם (אבי) ניסנקורן: אז אני מבין שאלה ההסתייגויות.

אברהם (אבי) ניסנקורן: יש הסתייגות של סתיו שפיר ואיציק כהן.

גור בליי: שתי ההסתייגויות הנוספות שמוצגות לפניכם – של חברת הכנסת סתיו שפיר ושל סגן השר יצחק כהן.

עודד פורר: אפשר לבקש שיעבירו לנו נייר עם ההסתייגויות?

יצחק כהן: בחוק התכנון והבנייה תיקון 101 משנת 2014 נכנס תיקון 101 שבו נקבע כי יוקמו מכוני בקרה לפני מתן היתרי בנייה.

יצחק כהן: דא עקא שהאכיפה היתה אמורה להיות ב-2016, וזה נדחה מעת לעת מכיוון שמכוני הבקרה האלה עדיין לא בהכשרה מלאה.

יצחק כהן: עדיין לא מסוגלים לתפעל, אז מעת לעת זה נדחה.

יצחק כהן: עכשיו זה נדחה ל- 2018 והתחולה אמורה להיות ב- 1.1.20.

יצחק כהן: שר האוצר יכול לדחות את זה באישור ועדת הפנים, אבל מכיוון שאין ועדת פנים אנחנו מבקשים שאו הוועדה הזמנית לענייני כספים או ועדה לעניין מסוים – כפי שתקבע הכנסת.

יצחק כהן: זו ההסתייגות.

יצחק כהן: המשמעות היא שזה לא יקרה – ב- 1.1.20 ייכנס החוק לתוקפו, ויעוכבו כל תהליכי התכנון והבנייה ומתן ההיתרים, דבר שיכול להביא למשבר גדול בענף הבנייה.

יצחק כהן: עד כאן הבקשה.

יצחק כהן: מכיוון שאין ועדת פנים, להסמיך את ועדת הכספים של הכנסת או ועדה אחרת.

אברהם (אבי) ניסנקורן: תודה.

אברהם (אבי) ניסנקורן: חברת הכנסת שפיר, בקשה.

סתיו שפיר: בהצעת חוק הבחירות לכנסת העשרים ושלוש, אחרי סעיף 14 יבוא: "פיצוי לעסקים קטנים.

סתיו שפיר: מדינת ישראל תישא בעלות של העסקים הקטנים בגין תשלום שכר עבור יום השבתון על פי סעיף 10 לחוק יסוד: הכנסת.

סתיו שפיר: שר האוצר יקבע הוראות לעניין סיווגם של עסקים קטנים ודרכי התשלום".

סתיו שפיר: חברים, מדובר ביום השבתון הרביעי כבר, אם סופרים גם את הבחירות לרשויות המקומיות, שעסקים קטנים ובינוניים נאלצים לעמוד בו.

סתיו שפיר: ההפסד שלהם מוערך בין מיליארד וחצי ל- 2.5 מיליארד שקלים, והעובדה שהמדינה כופה עליהם לשלם בעצמם את הוצאות השכר על 4 ימי שבתון בשנה היא פשוט חרפה.

סתיו שפיר: נוסף לכל המגבלות הביורוקרטיות והחובות שמושתים עליהם בדרך כלל, שגם אותם כבר היה צריך מזמן לתקן, להוסיף עליהם גם את המשקל הזה – זה בלתי נתפס.

סתיו שפיר: ברור שיש פה עלויות למשק, אבל אלה בדיוק העלויות שביטוח לאומי נדרש לשלם אם עובד הולך ליום מילואים, ואותו דבר צריך לקרות גם כשעובד יוצא לחופש ביום בחירות, או על העובדה שצריך להעסיק עובדים בתשלום של 200%, אם הם כן עובדים ביום החופש.

סתיו שפיר: לכן ראוי שהכנסת, נוסף לעלויות הבחירות - - - שמשרד האוצר ימצא את התקציב- - -

יעקב מרגי: לבטל את יום השבתון או לשפות - - -

סתיו שפיר: לא, לא לבטל את יום השבתון, צריך לעשות בחירות.

סתיו שפיר: לשפות את העסקים הקטנים על הוצאות השכר ביום הזה, ואם משרד האוצר יציע כאן שאין לו תקציב כדי לבצע את זה אני מוכנה עכשיו להראות לכם איזה סעיפים תקציביים בלתי מנוצלים אפשר להוציא את התקציב המספק כדי למלא את החובה הזאת ממש כאן עכשיו, סביב השולחן.

סתיו שפיר: ובכל מקרה, בהסתייגות אני מציעה להעביר את ההחלטה וקביעת ההוראות לשר האוצר, ככה שאני לא חושבת שיכולה להיות על זה מחלוקת.

עודד פורר: אני רוצה רגע להתייחס להסתייגות הזו מאחר והצטרפנו אליה ולהוסיף המשך לסעיף (ב): "לא קבע שר האוצר הוראות כאמור יראו את כל בעלי העסקים כעסקים קטנים.

עודד פורר: לעניין זה, ההוראות יאושרו בוועדת הכספים של הכנסת".

סתיו שפיר: מצוין.

אחמד טיבי: התבקשתי על ידי היועץ המשפטי – העברתי לו הסתייגויות והוא אמר שאני צריך לקרוא אותן.

אחמד טיבי: זה קצר, שני סעיפים בלבד:

אחמד טיבי: העברת שדה התעופה הרצליה למזרח חדרה באזור באקה אל ערביה – מבוטל.

גור בליי: אני מבין שיש התייחסות של משרד האוצר לעלות התקציבית של ההסתייגות האחרונה של הפיצוי לעסקים קטנים.

ביאן וותד: מדובר בעלות תקציבית של לפחות 780 מיליון שקל בתקופה הזאת.

קריאות: - - -

תמר זנדברג: מאיפה יש לך?

תמר זנדברג: בדרך כלל כשמבקשים מכם נתונים אתם אומרים – נלך להביא.

קריאות: - - -

יעקב מרגי: סוף סוף אגף התקציבים הגיע עם נתונים, אתם - - - ?

ביאן וותד: אני מוכנה להעביר לחברי הוועדה את החישוב, אבל במספרים גדולים לפי נתונים של שנת 16 – יש את העצמאים, יש את מספר השכירים מ-1 עד 4, ויש גם את המשרות של השכירים מ-5 עד 19.

ביאן וותד: אנחנו מדברים על עלות שכוללת את העצמאים והעסקים עם עד 20 עובדים – 787 מיליון שקל.

סתיו שפיר: של כמה שכירים?

סתיו שפיר: בכמה שכירים מדובר, ובאיזה משכורות?

ביאן וותד: לגבי העלויות – אנחנו לקחנו לפי שכר ממוצע ברוטו וגזרנו ממנו את השכר היומי.

ביאן וותד: השכר הממוצע ברוטו הוא 10,500 ולפי מספר ימי עבודה בחודש זה 23 - - -

סתיו שפיר: למה לקחתם שכר ממוצע ולא חציוני?

ביאן וותד: אבל גם אם אנחנו לוקחים הנחה שהיא שמרנית, לפי 40 שקל לשעה, כפול 8 שעות, ומועסקים עד 100 – אז העלות זה לפחות 580 מיליון שקל.

סתיו שפיר: בסדר גמור, אבל צריך להוציא את העלות הזאת על העסקים הקטנים שגם ככה קורסים מכמויות הביורוקרטיה והמעמסות התקציביות שאתם מפילים עליהם?

סתיו שפיר: אם זאת העלות, ואני חושבת שמדובר פה בהערכה רחבה מדי.

קריאות: - - -

עודד פורר: מה העלות במגזר הסיעודי?

סתיו שפיר: ההערכה שאני מכירה היא של אזור ה – 100 מיליון.

ביאן וותד: לגבי הנושא של יום שבתון – מדובר על אובדן תוצר, פגיעה בתוצר בסך של 1.1 מיליארד שקל.

ביאן וותד: לעניין ההסתייגות – אני אומרת שהחישוב לעניין ההסתייגות הספציפית הזאת זה לפחות 580 מיליון שקל.

ביאן וותד: אם אנחנו מתייחסים גם לעצמאים זה 780 מיליון שקל, וכמובן שאני יכולה להעביר לכם את החישוב.

סתיו שפיר: אז אשמח לראות את החישוב, אני רק אומר לך שמאחר והאלטרנטיבה היא להשית עליהם את העלויות האלה, כולל להביא לקריסה של עסקים בגלל ההתנהלות הכושלת של הממשלה בעניין הזה - - -

ביאן וותד: עניין יום השבתון, זה מעוגן בחוק.

עודד פורר: למה שלא תשיתו את זה – שעובדי המדינה יישאו בנטל הזה, גם?

עודד פורר: הרי אתם משיתים את זה רק על ציבור מסוים – רק מי שאינו עובד מדינה, רק מי שהוא בעל עסק פרטי, רק הוא – עליו משיתים את המס הזה.

עודד פורר: זה מס שמשלמים אך ורק עצמאים ובעלי עסקים.

עודד פורר: למה רק הם צריכים לשאת את העלויות האלה?

עודד פורר: כשהם משלמים מסים הם נושאים את העלויות ביום החופש של כל עובדי המדינה.

עודד פורר: זה יוצא מתוך המסים שמשלמים כל העובדים במדינת ישראל וכל בעלי העסקים במדינת ישראל.

עודד פורר: למה בעלי העסקים עצמם והעצמאים צריכים לשלם את המסים בנוסף גם על עצמם?

סתיו שפיר: ונאמר – מילא היתה להם פנסיה.

סתיו שפיר: מילא היו להם דמי אבטלה.

סתיו שפיר: מילא היתה להם איזושהי הגנה באיזשהו נושא, אבל אין להם שום הגנה ואין להם שום רשת ביטחון, אז גם את זה להפיל עליהם?

סתיו שפיר: ומה העלות למשק שעסקים קטנים כל הזמן קורסים פה כי הם לא מחזיקים מעמד?

ביאן וותד: אני פשוט התייחסתי לעלות התקציבית של ההסתייגות.

סתיו שפיר: אני מבינה.

סתיו שפיר: אני שואלת אם יש לך את החישוב של העלות למשק של קריסת עשרות אלפי עסקים קטנים בשנה.

ביאן וותד: התשובה שלי היא שיש חוק שקובע יום שבתון.

סתיו שפיר: זה לא החוק.

סתיו שפיר: שאלתי על עלות תקציבית.

ביאן וותד: - - -

סתיו שפיר: החוק אמנם קובע – ואני בעד יום השבתון, באופן אישי, ביום בחירות, אבל אף חוק לא חשב שבשנה אחת יהיו פה ארבע מערכות בחירות וארבעה ימי שבתון.

אברהם (אבי) ניסנקורן: טוב, נתחיל להצביע על הסתייגויות.

אברהם (אבי) ניסנקורן: אני רק רוצה להגיד לפני ההצבעה.

אברהם (אבי) ניסנקורן: יש ועדת הסכמות, יש פה גם נושאים תקציביים?

אברהם (אבי) ניסנקורן: אני חושב שבסופו של דבר צריך להתנהג פה באחריות.

אברהם (אבי) ניסנקורן: קל מאוד, וכל אחד תמיד רוצה להיטיב ולהגיד – בוא ניתן.

אברהם (אבי) ניסנקורן: אני חושב שבסופו של דבר שחלה גם על כל אחד מאתנו אחריות.

אברהם (אבי) ניסנקורן: אנחנו ביום ששינויים נמהרים הם דברים לא צפויים, וההשפעות שלהם הן השפעות מהותיות.

אברהם (אבי) ניסנקורן: לכן אנחנו נתחיל להצביע על ההסתייגויות אחת אחת.

אחמד טיבי: אגב, חשוב לומר – ביטול קמיניץ, אין לו עלות תקציבית.

אברהם (אבי) ניסנקורן: יש ועדת הסכמות, אפשר להעלות את זה לוועדת ההסכמות.

אברהם (אבי) ניסנקורן: אני לא יכול להעלות את זה עכשיו.

גור בליי: נתחיל עם ההסתייגויות שלפניכם, ואחר כך נעבור להסתייגויות שהועלו בעל פה.

גור בליי: אז מתחילים עם הסתייגות מספר 1 של קבוצת ישראל ביתנו.

עודד פורר: אני מבקש התייעצות סיעתית לפני ההצבעה.

עודד פורר: בבקשה.

אברהם (אבי) ניסנקורן: אני מכריז על 5 דקות התייעצות סיעתית.

אברהם (אבי) ניסנקורן: תודה על הסבלנות של כולם.

קריאה: חמש דקות ארוכות.

אברהם (אבי) ניסנקורן: אני רוצה להבין מה שסוכם פה.

אברהם (אבי) ניסנקורן: אנחנו משאירים שלוש הסתייגויות, אלא אם כן - - -

עודד פורר: אבי, על ההסתייגויות של המימון אני כן רוצה להציג דעה.

אברהם (אבי) ניסנקורן: במליאה?

עודד פורר: לא, חייבים להצביע על זה.

אברהם (אבי) ניסנקורן: בסדר.

עודד פורר: כל ההסתייגויות שלי שהוגשו בעל פה – אני מסיר אותן.

עודד פורר: אני מבקש שהיועץ המשפטי יקריא את הנוסח של ההסתייגות בעניין העובדים הזרים והתשלום להם.

גור בליי: אני רק רוצה להבהיר שבגלל שזה נוסח מוסכם זה לא יעלה כהסתייגות למליאה, אלא הוא יתקן את הצעת החוק כפי שתאשר את הוועדה.

גור בליי: אני אקריא אותה - - -

אחמד טיבי: אבי, אתה לא הסברת מה שלוש ההסתייגויות.

אחמד טיבי: אנשים עדיין לא יודעים מה קרה, מה נקבע ומה עלה.

גור בליי: אני אבהיר.

אברהם (אבי) ניסנקורן: לפני זה, שני משפטים.

אברהם (אבי) ניסנקורן: תראו, אנחנו ביום סוער, וזה התעכב כל כך הרבה זמן כי אנחנו רוצים שגם היום הסוער הזה כן ייגמר באווירה של הסכמה בבית הזה, עם כל הכאב על היום הזה.

אברהם (אבי) ניסנקורן: הבחירות הן כבר עובדה, אבל אנחנו עדיין רוצים לעשות את זה בצורה ממלכתית ונאותה.

אברהם (אבי) ניסנקורן: לכן, הדברים שמצריכים בירור וליבון נוסף, אנחנו כן נעלה אותם לבירור וליבון נוסף.

אברהם (אבי) ניסנקורן: נתחיל מעודד.

אברהם (אבי) ניסנקורן: יש הסתייגות אחת שאנחנו מקבלים אותה והיא תיכנס לנוסח.

אברהם (אבי) ניסנקורן: בבקשה תקרא אותה.

גור בליי: רגע, הרעיון הוא לתקן את סעיף 136 לחוק הבחירות לכנסת, זה שעוסק בזה שעובד יקבל שכר ביום בחירות למרות שהוא בשבתון.

גור בליי: מה שייקבע זה: שר העבודה, הרווחה והשירותים החברתיים, באישור ועדת הכספים של הכנסת, יקבע הוראות בדבר שיעור השכר המשולם לפי סעיף זה לעובד שאינו אזרח ישראל המועסק על ידי יחיד בענף הסיעוד.

גור בליי: תקנות ראשונות לפי סעיף זה יובאו לאישור ועדת הכספים של הכנסת לא יאוחר מיום ט"ו בטבת התש"ף (12 בינואר 2020) – שזה בדיוק בעוד חודש.

גור בליי: זאת התוספת.

אוסאמה סעדי: אני מבקש שזה יהיה "עובד זר" ולא "עובד שאינו אזרח ישראל".

גור בליי: לא, ההגדרה המשפטית פה זה "עובד שאינו אזרח ישראל", ואנחנו לא רוצים ליצור עמימות בדבר הזה.

יוסף ג'בארין: ומה לגבי תושבים?

אברהם (אבי) ניסנקורן: די, די, זה עובדים בענף הסיעוד.

יוסף ג'בארין: תושבי קבע זה חצי מיליון אנשים כמעט.

אברהם (אבי) ניסנקורן: אז תוסיף "ושאינו תושב קבע".

יוסף ג'בארין: או שיהיה "שאינם תושבים" במקום "שאינם אזרחים".

אוסאמה סעדי: לא, יוסף, כתוב שזה רק בענף הסיעוד.

אברהם (אבי) ניסנקורן: אוקיי, אנחנו מעלים את ההסתייגות הזאת להצבעה.

אברהם (אבי) ניסנקורן: מי בעד?

נועה בירן-דדון: הצביעו 13.

אברהם (אבי) ניסנקורן: אבל אנחנו 13 חברי ועדה.

אברהם (אבי) ניסנקורן: מה אתם הצבעתם?

אחמד טיבי: אנחנו לא - - -

אברהם (אבי) ניסנקורן: הצבעה חוזרת, רק חברי ועדה מצביעים.

אברהם (אבי) ניסנקורן: מי בעד ההסתייגות?

אברהם (אבי) ניסנקורן: 12.

אברהם (אבי) ניסנקורן: מי נמנע?

אברהם (אבי) ניסנקורן: מי מתנגד?

אברהם (אבי) ניסנקורן: 11 בעד, אחד נמנע, אחד מתנגד.

אברהם (אבי) ניסנקורן: הצבעה ההצעה אושרה

עודד פורר: אני חייב להעיר משהו לפרוטוקול.

עודד פורר: כפי שסוכם, הכוונה היא שבהוראות שיקבע שר העבודה והרווחה הוא ייקבע להפחית את השיעור לשיעור רגיל, ולא 200% כפי שמשולם כעת.

אברהם (אבי) ניסנקורן: אוקיי.

גור בליי: ההסתייגות הזאת, שעברה עכשיו, תיכנס לנוסח החוק.

גור בליי: חבר הכנסת פורר, אתה עומד גם על יתר ההסתייגויות?

עודד פורר: אני רוצה להצביע עליהן.

עודד פורר: סיכמנו שאני מצביע עליהן.

איל ינון: אבל ההצבעה תיקח המון זמן, עודד.

עודד פורר: לא, אני מדבר רק על ההסתייגויות שהגשתי בכתב.

גור בליי: חבר הכנסת פורר, הסתייגות 2 שלך יורדת, כי היא התקבלה לפי הנוסח שהקראתי.

גור בליי: אז נשארה לך הסתייגות 1 והסתייגות 3.

אברהם (אבי) ניסנקורן: יאללה, בואו נצביע.

אברהם (אבי) ניסנקורן: הסתייגות 1.

גור בליי: זאת שעוסקת בכך שיקבל שכר מי שהביא אישור על ההצבעה שלו.

אברהם (אבי) ניסנקורן: כן.

אברהם (אבי) ניסנקורן: מי בעד?

אברהם (אבי) ניסנקורן: אחד.

אברהם (אבי) ניסנקורן: מי נגד?

אברהם (אבי) ניסנקורן: עשרה.

אברהם (אבי) ניסנקורן: ואחד נמנע.

אברהם (אבי) ניסנקורן: הצבעה ההצעה לא אושרה

גור בליי: עכשיו יש את ההסתייגות 3 של חבר הכנסת פורר, לגבי החלק שעוסק בהגדלת המימון.

אברהם (אבי) ניסנקורן: מי בעד?

נועה בירן-דדון: אחד.

אברהם (אבי) ניסנקורן: מי נגד?

אברהם (אבי) ניסנקורן: עשרה.

אברהם (אבי) ניסנקורן: הצבעה ההצעה לא אושרה

גור בליי: לפני ההסתייגויות של חבר הכנסת טיבי, כדי שלא נאבד את הסדר, יש את ההסתייגות של חברת הכנסת סתיו שפיר, שהצטרפו אליה הרשימה המשותפת וישראל ביתנו, לגבי הנושא של עובדים בעסקים קטנים.

אברהם (אבי) ניסנקורן: סתיו, את מושכת?

סתיו שפיר: לא, למה שאני אמשוך?

סתיו שפיר: אני חושבת שהוועדה בהחלט יכולה - - -

אברהם (אבי) ניסנקורן: אתה מצטרף או לא?

עודד פורר: לא מצטרף.

גור בליי: אז ישראל ביתנו מסירה את עצמה מההסתייגות.

אברהם (אבי) ניסנקורן: חבר הכנסת טיבי, אתה מצטרף או לא?

אחמד טיבי: אני נשאר.

אברהם (אבי) ניסנקורן: מי בעד?

אברהם (אבי) ניסנקורן: שלושה.

אברהם (אבי) ניסנקורן: מי נגד?

אברהם (אבי) ניסנקורן: תשעה.

אברהם (אבי) ניסנקורן: הצבעה ההצעה לא אושרה

גור בליי: עכשיו יש את ההסתייגות של סגן השר יצחק כהן, שהצטרפו אליה הרשימה המשותפת, לגבי תיקון חוק התכנון והבנייה בעניין של - - -

קריאה: - - -

אברהם (אבי) ניסנקורן: מי בעד ההסתייגות?

אברהם (אבי) ניסנקורן: עשרה.

אברהם (אבי) ניסנקורן: מי נגד?

אברהם (אבי) ניסנקורן: מי נמנע?

אברהם (אבי) ניסנקורן: הצבעה ההצעה אושרה

אברהם (אבי) ניסנקורן: אושר ברוב של עשרה.

גור בליי: אז זה אושר וייכנס לנוסח החוק.

גור בליי: חבר הכנסת טיבי, אתה עומד על ההסתייגויות שהקראת קודם?

אחמד טיבי: אני משאיר את ההסתייגויות בכתב, שאנחנו נדון בהן עכשיו, ואת ההסתייגויות בעל פה אני מסיר.

אברהם (אבי) ניסנקורן: כמה יש לך בכתב?

אחמד טיבי: אני אסביר.

אחמד טיבי: א', אנשים לא מבינים על מה אנחנו מדברים.

אחמד טיבי: אנחנו מדברים על חוק קמיניץ.

אחמד טיבי: ההסתייגות הראשונה אומרת שתיקון 116 מבוטל.

אברהם (אבי) ניסנקורן: אבל אנחנו נקבל את ההסתייגות שלך, אז בשביל מה להצביע - - -

אחמד טיבי: רגע, אני רוצה להסביר.

אחמד טיבי: לחלופין, 116 מוקפא.

מכלוף מיקי זוהר: אפשר לקרוא את הסעיף שאנחנו הולכים לקבל?

אברהם (אבי) ניסנקורן: לא את ההסתייגות, אלא את הפתרון שהצענו.

גור בליי: הפתרון המוצע שהתגבש פה הוא בעצם לתקן את הסעיף בחוק העבירות המינהליות שקובע שעבירות לפי חוק תכנון ובנייה הן עבירות מינהליות.

גור בליי: כתוב שמי שבעצם מאשר את התקנות שהופכות את זה לעבירות מינהליות היא ועדת הפנים והגנת הסביבה של הכנסת.

גור בליי: מה שמוצע בעצם זה ללכת באותו מודל שנעשה בהסתייגות שהגיש סגן השר יצחק כהן, ולכן זה לא יהיה רק ועדת הפנים והגנת הסביבה של הכנסת, אלא יהיה כתוב "ואם לא הוקמה – הוועדה הזמנית לענייני כספים או ועדה לעניין מסוים, כפי שתקבע הכנסת".

גור בליי: זאת אומרת שתהיה אופציה לדון בתקנות לעניין חוק התכנון והבנייה בעבירות מינהליות לא רק בוועדת הפנים אלא גם בשתי הוועדות החלופיות.

אברהם (אבי) ניסנקורן: אז תוריד את ההסתייגויות ונצביע על זה.

אחמד טיבי: לפני ההצבעה אני רוצה להסביר.

אחמד טיבי: אנחנו הגשנו הסתייגות בשם הרשימה המשותפת לביטול תקנה 116, או לחלופין – הקפאה.

אחמד טיבי: בדיונים שהתנהלו מחוץ לחדר הזה הייתה הסכמה מקיר אל קיר, של כל סיעות הבית.

אחמד טיבי: אני רוצה להזכיר את הסיעות שהסכימו - - -

מכלוף מיקי זוהר: רק רגע, אחמד, לפני שאתה אומר דברים בשמנו, כדאי שתחדד אותם.

מכלוף מיקי זוהר: כי לא הייתה הסכמה על הכול: אתה רצית לבטל את החוק, ואנחנו התנגדנו לביטול החוק.

אחמד טיבי: דיברתי על הקפאה.

מכלוף מיקי זוהר: בעניין ההקפאה אמרנו שיש אפשרות לשקול את זה, וכמובן שצריך לעשות את זה בצורה חכמה ושום שכל, ולא באופן כזה גורף, "מקפיאים ונגמר".

אברהם (אבי) ניסנקורן: כן, אחמד, בוא - - -

עודד פורר: יש הסכמה על הסעיף.

אחמד טיבי: אתם מוכנים לתת לי להשלים את המשפט בלי להתפרץ לדברים?

אברהם (אבי) ניסנקורן: בבקשה.

אחמד טיבי: אני מעביר במדויק את מה שהיה בתוך החדר, ויש כאן עד והוא יתקן אותי אם אני טועה.

אחמד טיבי: אבי, יושב-ראש הוועדה, התנגד לדרישה שלנו לבטל את חוק קמיניץ.

מכלוף מיקי זוהר: גם אני התנגדתי.

אחמד טיבי: אוקיי.

אחמד טיבי: אבי, אתה אמרת שאתה מתנגד לביטול אבל אתה תומך - - -

אברהם (אבי) ניסנקורן: אמרתי שאני שוקל.

אחמד טיבי: שאתה שוקל באופן מאוד חיובי לתמוך בהקפאה.

אחמד טיבי: אני דרשתי הקפאה של עשר שנים, ולא סיכמנו על המספר.

אחמד טיבי: אבי אמר שלוש - - -

אברהם (אבי) ניסנקורן: לא, לא, לא אמרתי.

אברהם (אבי) ניסנקורן: עם כל הכבוד, זה לא נכון מה שאתה עושה עכשיו, ואני רוצה לשים דברים על דיוקם.

אחמד טיבי: כשאני אסיים - - -

אברהם (אבי) ניסנקורן: לא, זה לא עובד ככה אם אתה מדבר בשמי.

אברהם (אבי) ניסנקורן: לא עושים כאלה דברים.

אברהם (אבי) ניסנקורן: אם אתה רוצה לדבר בשמי – אני אדבר בשמי.

מכלוף מיקי זוהר: דבר בשמך.

אחמד טיבי: אם אני אדבר בשמי אני אגיד את כל מה שהיה בחדר.

איל ינון: לא, לא טוב לפרט משאים ומתנים.

אחמד טיבי: במקום העיקרון של ביטול, יש הבנה לגבי העיקרון של הקפאה.

אחמד טיבי: הייעוץ המשפטי אמר שאי אפשר להכניס את ההקפאה ולהצביע עליה בתוך חוק הבחירות הזה, כי מדובר בנושא כבד, כי קמיניץ אומר שזה חוק כבד וכדומה; ולכן הפשרה הייתה, ברוח ההבנות לגבי ההקפאה, שזה יועבר, כמו ההצעה של סגן השר איציק כהן, או לוועדת הכספים – וגפני הסכים בשקיקה – או לוועדה מיוחדת.

אחמד טיבי: ואני רוצה להגיד שהשם של עפר שלח הוצע כמי שיעמוד בראש הוועדה, ואנחנו הסכמנו לפשרה הזאת, שמטרתה לקיים ישיבות בקרוב ושיש בה משקל לשר.

משה גפני: ואנחנו ביחד נחליט באיזה ועדה זה יהיה.

מכלוף מיקי זוהר: אני אענה.

אברהם (אבי) ניסנקורן: ממש בקצרה.

מכלוף מיקי זוהר: לגבי עניין העברת הדיון לוועדת הכספים – הליכוד יתמוך שזה יהיה בוועדת הכספים.

מכלוף מיקי זוהר: לגבי ועדה אחרת – אני לא מתחייב.

אחמד טיבי: אנחנו נתמוך שזה יהיה בוועדת הכספים.

מכלוף מיקי זוהר: אני אומר את עמדתי, ואתם צריכים להקשיב לה ולהבין אותה.

מכלוף מיקי זוהר: הליכוד יתמוך.

מכלוף מיקי זוהר: כשהנושא הזה יבוא לדיון בוועדת הכספים, ייעשה בו דיון רציני ומקצועי ונפתור את הסוגיה, זה הכול.

אחמד טיבי: אנחנו מסכימים שזה יהיה בוועדת הכספים.

אברהם (אבי) ניסנקורן: אני רוצה להשלים.

אברהם (אבי) ניסנקורן: אנחנו מודעים לזה שהנושא הזה הוא נושא מורכב ויש לגביו המון טענות בתקופה האחרונה, מצד הרבה מאוד מגזרים, על אופן האכיפה ועל העובדה שאין היערכות.

מכלוף מיקי זוהר: אני קיבלתי פניות מעשרות אם לא מאות חקלאים בארץ שטוענים שזה הרג אותם.

מכלוף מיקי זוהר: מצד שני, יש גופים רבים שאומרים שהחוק הזה סוף-סוף עשה סדר במערב הפרוע שהיה בתוך המגזר הערבי.

מכלוף מיקי זוהר: כך שיש כאן הרבה מאוד - - -

קריאה: לא רק במגזר הערבי.

תמר זנדברג: צריך לאזן בין גזענים לבין - - -

אברהם (אבי) ניסנקורן: חבר'ה, השעה היא חמישה לשתיים.

אברהם (אבי) ניסנקורן: ההערה שלי היא שלא ניתנה היערכות מתאימה לכל הגורמים שנפגעים עכשיו מהתיקון הזה, כדי שיוכלו להיערך ולתקן את הפגמים, ומדינת ישראל לא התייחסה לזה כמו שצריך.

אברהם (אבי) ניסנקורן: ולכן נוצרה פה איזושהי בעיה שצריך לטפל בה, ואנחנו מודעים לזה, ואני חושב שכחול לבן מודעת לזה.

אברהם (אבי) ניסנקורן: ולכן אני חושב שצריך לדון בזה בצורה רצינית מאוד ולחפש את הפתרון האמיתי.

אברהם (אבי) ניסנקורן: ולכן אנחנו בעד הקמת ועדה שתחפש את הפתרון האמיתי.

איל ינון: כדי לא להטעות, לא אתכם ולא את הציבור, אני רוצה להוסיף הבהרה: זה לא מסלול ירוק להקפאה, ביטול או דחייה של חוק קמיניץ או של התקנות שלו.

איל ינון: זה מאפשר לכנסת פלטפורמה לדון בעניין, אם תהיה יוזמה כזאת מצד הממשלה.

איל ינון: כי כרגע, במצב שאנחנו נמצאים בו, שאין ועדת פנים, אפילו אם הממשלה רוצה לקיים על זה דיון בכנסת, זה לא ניתן.

איל ינון: אז כאן אנחנו בעצם פותרים את הפלונטר הזה ומאפשרים לקיים דיון בנושא הזה, אם תבוא יוזמה מצד הממשלה לתקן, לבטל, להקפיא, לדחות וכו'.

איל ינון: זה העניין.

יוסף ג'בארין: או יוזמה של הוועדה עצמה.

אברהם (אבי) ניסנקורן: ברור, אבל השר צריך לתמוך.

איל ינון: לא, הוועדה לא יכולה לתקן - - -

משה גפני: אז מה היא יכולה?

משה גפני: לפנות מהוועדה לשר?

איל ינון: כן, לשר.

איל ינון: אני מקבל את התיקון של חבר הכנסת גפני, שהוועדה יכולה לקרוא לשר.

איל ינון: אבל הקריאה הזאת לא מחייבת את השר.

איל ינון: הוועדה יכולה ליצור לחץ ציבורי-פרלמנטרי על ה - - -

אחמד טיבי: השר הוא השר כחלון.

אחמד טיבי: שר האוצר.

איל ינון: לא, השר הממונה הוא שר המשפטים.

אברהם (אבי) ניסנקורן: כולנו תומכים בנושא של אפשרות העברת הנושא לוועדת הכספים, אנחנו כולנו חושבים שזה נושא רציני שמצריך דיון, נושא שאנחנו שומעים עליו הרבה מאוד טענות.

גור בליי: אני חייב להוסיף הבהרה.

גור בליי: מצאנו פה אולי איזשהו באג מסוים שצריך לפתור אותו - - -

צבי האוזר: גור, מדובר על ועדת כספים בסוף?

גור בליי: או כספים או ועדה מיוחדת.

גור בליי: אבל כדי שלא נבוא לכדי תקלה, אני רוצה לחדד פה משהו, שנוגע גם להסתייגות שהוועדה אישרה של סגן השר יצחק כהן, וגם להסתייגות של חבר הכנסת טיבי, שהוועדה עוד לא הצביעה עליה אבל נראה שהיא בדרך לאשר אותה.

גור בליי: לגבי שתיהן חשוב להגיד שהקביעה לאיזו ועדה מהשתיים החלופיות – הוועדה הזמנית לענייני כספים או הוועדה המסוימת – זה ילך, תהיה בהתאם לקביעת ועדת הכנסת, או הוועדה המסדרת אם זה היום – כדי שזה לא יהיה איזה מין לימבו כזה.

גור בליי: השר מגיש את זה לוועדה המסדרת, והוועדה המסדרת צריכה להחליט - - -

אברהם (אבי) ניסנקורן: גור, בסדר, דייקנו את זה.

יוסף ג'בארין: איל, לא התייחסתם לעניין ההקפאה.

יוסף ג'בארין: לפחות לפרוטוקול.

איל ינון: אם יבוא השר ויציע לתקן, להקפיא, לדחות או לבטל, הוועדה שתוסמך על ידי הוועדה המסדרת – בין אם זו תהיה ועדת הכספים ובין אם זו תהיה ועדה מיוחדת – תהיה מוסמכת לדון ב - - -

משה גפני: אבל זה מתחיל בוועדה.

משה גפני: השר לא יבוא מיוזמתו.

אחמד טיבי: אבי, אני לא מקבל את מה שאומר איל.

אחמד טיבי: איל רצה לרוקן את כל המאמץ שלנו מתוכן.

איל ינון: לא, לא, אני לא מרוקן, אני רק מסביר לך - - -

אחמד טיבי: לא, היוזמה היא של הוועדה, זה מה שסיכמנו.

אחמד טיבי: הוועדה לא - - - אל השר.

אחמד טיבי: זה הסדר.

אחמד טיבי: אני פה 20 שנה חבר כנסת, לא מלמדים אותי מה הם סדרי הדיון.

אברהם (אבי) ניסנקורן: די, די.

אברהם (אבי) ניסנקורן: ההחלטה מדברת בעד עצמה.

אברהם (אבי) ניסנקורן: אני מציע שנצביע עכשיו בעד ההחלטה הזאת.

אברהם (אבי) ניסנקורן: אני גם מציע שתוותר על שלוש ההסתייגויות האחרות, כדי שלא נצביע נגד.

אברהם (אבי) ניסנקורן: נצביע בעד ההחלטה הזאת - - -

תמר זנדברג: מה כתוב בהחלטה הזאת?

אברהם (אבי) ניסנקורן: ההחלטה שהוא קרא כרגע.

אברהם (אבי) ניסנקורן: שוועדת הכספים או ועדה מיוחדת תהיה במקום ועדת הפנים.

תמר זנדברג: זה חרטא.

תמר זנדברג: העבירו סמכות לוועדת הכספים, לא קבעו שהיא חייבת לדון בזה, ובטח לא מה היא תחליט.

אברהם (אבי) ניסנקורן: מי בעד ההסתייגות?

אברהם (אבי) ניסנקורן: 12.

אברהם (אבי) ניסנקורן: מי נגד?

אברהם (אבי) ניסנקורן: מי נמנע?

אברהם (אבי) ניסנקורן: אחד.

אברהם (אבי) ניסנקורן: הצבעה ההצעה אושרה

אברהם (אבי) ניסנקורן: את שלוש ההסתייגויות האחרות אנחנו מורידים.

אחמד טיבי: לא.

אברהם (אבי) ניסנקורן: טיבי, אנחנו לא רוצים להצביע נגד.

אברהם (אבי) ניסנקורן: אם אנחנו נצביע נגד זה כבר אמירה.

אחמד טיבי: בסדר, אני מוריד.

אברהם (אבי) ניסנקורן: אני רוצה לסכם את הדיון.

אברהם (אבי) ניסנקורן: קודם כול, אני רוצה להודות לכל חברי הכנסת על היום המתיש הזה והארוך הזה.

אברהם (אבי) ניסנקורן: אני רוצה להגיד שאני מודה גם לכל מי שהגיש הסתייגויות על הבגרות שגילו בסופו של דבר להבין מה אפשרי.

אברהם (אבי) ניסנקורן: מה שאפשרי – עשינו, והוועדה המסדרת ממשיכה לעבוד וועדת ההסכמות תמשיך לעבוד.

אברהם (אבי) ניסנקורן: אני מודה על הממלכתיות של כולם, של כל אחד מחברי הכנסת.

אברהם (אבי) ניסנקורן: לבסוף אני רוצה להודות למזכירות הוועדה, ליועצת המשפטית של הוועדה, ליועץ המשפטי של ועדת החוקה, ליועץ המשפטי לכנסת, לכל עובדי הכנסת, שעשו מלאכת קודש ביום הזה.

אברהם (אבי) ניסנקורן: תודה רבה לכולכם.

אברהם (אבי) ניסנקורן: אנחנו עוברים להצבעה.

אברהם (אבי) ניסנקורן: מצביעים על חוק התפזרות הכנסת העשרים ושתיים והקדמת הבחירות, התש"ף-2019.

אברהם (אבי) ניסנקורן: מי בעד?

אברהם (אבי) ניסנקורן: 12 בעד.

אברהם (אבי) ניסנקורן: מי נגד?

אברהם (אבי) ניסנקורן: מי נמנע?

אברהם (אבי) ניסנקורן: הצבעה ההצעה אושרה

גור בליי: לפני ההצבעה הבאה אני רוצה להסביר לכולם על מה מצביעים.

אברהם (אבי) ניסנקורן: הם כבר יודעים על מה הם מצביעים.

גור בליי: לא, היה פה הרבה בלגן, צריך להסביר על מה מצביעים.

גור בליי: בחוק הבחירות לכנסת העשרים ושלוש (הוראות מיוחדות) יש את הנוסח שהקראנו קודם, כולל ההסתייגויות, שהן כבר לא הסתייגויות אלא שינויים שייכנסו בנוסח.

גור בליי: שינוי אחד זה הסעיף בעקבות בקשת חבר הכנסת פורר, שעוסק בעובדים שאינם אזרחים.

גור בליי: יש את ההסתייגות של סגן השר יצחק כהן, שנכנסה גם היא לנוסח.

גור בליי: ויש את ההסתייגות בעקבות ההסתייגות של חבר הכנסת טיבי, שגם היא נכנסה לנוסח.

גור בליי: השינויים האלה נכנסים כולם לנוסח הוועדה.

אברהם (אבי) ניסנקורן: תודה רבה.

אברהם (אבי) ניסנקורן: מצביעים.

אברהם (אבי) ניסנקורן: מי בעד חוק הבחירות לכנסת העשרים ושלוש (הוראות מיוחדות), התש"ף-2019?

אברהם (אבי) ניסנקורן: 11.

אברהם (אבי) ניסנקורן: מי נגד?

אברהם (אבי) ניסנקורן: אחד.

אברהם (אבי) ניסנקורן: מי נמנע?

אברהם (אבי) ניסנקורן: אין.

אברהם (אבי) ניסנקורן: הצבעה ההצעה אושרה

אברהם (אבי) ניסנקורן: תודה רבה.

גור בליי: אני מזכיר שצריך רוב של 61 לחוק ההוראות המיוחדות בקריאה שנייה ושלישית, ולפיזור צריך 61 בשלישית.

אברהם (אבי) ניסנקורן: תודה רבה לכולם, נעבור למליאה.